༄༅། ། ཨོྃ་ རིག་འཛིན་གྲུབ་དབང་བརྒྱུད་པའི་བླ་མ་དང་། ། སྤྱན་རས་གཟིགས་
དབང་ཞི་ཁྲོའི་དམ་ཚིག་བཀའ། ། གཙུག་གི་རྒྱན་དུ་འཆང་བའི་ཡུལ་སྐྱོང་ཆེ། །
བཀོད་ལེགས་རིན་ཆེན་གཏེར་མཛོད་སྤུངས་པ་འམ། ། ཙིཏྟའི་དབྱིབས་ལྡན་རི་ཡི་
དབང་བོ་ལ། ། བརྟེན་བཅས་ལེགས་བྱིན་དཔའ་བོ་དར་ཐོད་ཅན། ། མཆེད་ཟླ་ཡུམ་
སྲས་བློན་འཁོར་བཅས་པ་རྣམས། ། མ་ཐོགས་དམ་ཚིག་དབང་གིས་འདིར་གཤེགས་
- 317 -

བསང་མཆོདཀྱི་རིམ་པ་ཕྱོགས་བསྒྲིགས་སུ་བཀོད་པ།
ལ༑༑ རྟེན་ལ་དགྱེས་བཞུགས་ཕུལ་བའི་མཆོད་ཚོགས་བཞེས། ། དམ་རྫས་བསང་དང་
གཏོར་མས་ཚིམ་མཛོད་ལ། ། དགྱེས་པའི་ཐུགས་ཀྱིས་རྣལ་འབྱོར་སྡོང་གྲོགས་མཛོད།།
ཕོག་ཐུག་ནོངས་པ་གང་བགྱིས་བཟོད་པར་བཞེས། ། རབ་དཀར་ཉི་མའི་འོད་ལྡན་
ཁྲབ་བེར་གསོལ། ། དུང་རྟ་གཡུ་རྔོག་སྟོང་གསུམ་མྱུལ་བའི་སྟེང་། ། མདུང་དར་ནོར་
གཞོང་ཞགས་ཐོགས་དཔའ་བའི་ཆས། ། འདོད་དགུའི་ཆར་འབེབས་བདུད་འདུལ་
དམག་དཔོན་ཁྱོད། ། དགྲ་ལྷའི་དབང་བོར་མངའ་གསོལ་གཟེངས་བསྟོད་ཀྱིས། །
བར་ཆད་ཀུན་སོལ་གནོད་པའི་དཔུང་ཚོགས་ཐུལ། ། སྐྱབས་འོག་མི་ནོར་བཙན་ཕྱུག་
འཕན་དར་རྒྱས། ། རིགས་རྒྱུད་ཟས་ནོཪ་འབྱོཪ་བ་གོང་འཕེལ་མཛོད། ། བསྟན་དང་
བསྟན་འཛིན་འདུས་ཚོགས་བཅས་པ་ཡི། ། ཆོས་སྲིད་ལེགས་མཛད་གེགས་མེད་ལྷུན་
གྲུབ་ཅིང་། ། ཡངས་པའི་ལྗོངས་སུ་ལོ་ལེགས་འབྲུ་བཅུད་འཕེལ། ། འགྲོ་ཀུན་བདེ་
སྐྱིད་གར་གྱིས་རྩེན་པར་མཛོད། ། ཅེས་འཕན་ཆུའི་ཡུལ་སྐྱོང་ཐོད་ཆེན་གྱི་བསང་མཆོད་འདི་ནི།
ཉེ་ཆར་དགོས་པའི་དབངགིས། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།